Norðurlandaráðið: Sjúrður vil síggja uppskotið frá donsku stjórnini um hvussu støða Føroya kann styrkjast 16. mars 2017 Ι Skrivað hevur: Sjúðrur Skaale Føroyar fingu í fjør noktandi svar uppá umsóknina um fullgildugan limaskap i Norðurlandaráðnum. Danska stjórnin lovaði í tí sambandi at koma við uppskoti um at styrkja støðu Føroya í norðurlendska samstarvinum. Sjúrður Skaale, fólkatingslimur fyri Javnaðarflokkin, krevur nú svar frá donsku stjórnini. Í november í fjør gjørdi Norðurlandaráðið av, at føroyska ynski um fullgildugan limaskap ikki skuldi gangast á møti. Víst var til ymiskar formligar, juridiskar forðingar. Heilt úrslitaleys var umsóknin tó ikki, tí danska stjórnin lovaði í sama viðfangi at koma við uppskoti um, hvussu føroyska støðan í norðurlendska samstarvinum kundi styrkjast. -Hesum uppskoti hava vit bíða eftir síðani í november í fjør. Eg havi tí biðið Karen Ellemann greiða mær frá, hvussu stjórnin heldur, at støðan hjá Føroyum skal styrkjast í norðurlendskum høpi. Tað hevur týdning at fáa hetta staðfest, soleiðis at Føroyar skjótast gjørligt kunnu fáa eina sterkari rødd í Norðurlandaráðnum, sigur Sjúrður Skaale. Karen Ellemann er danski ráðharrin fyri norðurlendskum samtarvi, og Sjúrður Skaale hevur sett henni hendan spurning: